
Répáshuta Község Önkormányzata

3559 Répáshuta, Kossuth út 2.

38-11/2012.




     JEGYZŐKÖNYV 

Készült Répáshuta Község Önkormányzata Képviselő-testületének 2012. augusztus 27. napján 18.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Erdős Tamás önkormányzati képviselő


Kátai Imre


„


Petőfi Valéria

„


Dr. Hegyközi Béla körjegyző

A polgármester köszönti a képviselő-testületet. Megállapítja, hogy az ülés határozatképes, azt megnyitja.

Ismerteti a napirendet:

1./ Aktuális kérdések megvitatása

     Előadó: Mátrai Károly polgármester


       Dr. Hegyközi Béla körjegyző
A napirendi ponttal valamennyi képviselő egyetért.

- A körjegyző előadja, hogy az önkormányzat jelenlegi közbeszerzési szabályzata nincs összhangban a közbeszerzésekről szóló 2011. évi CVIII. törvénnyel. A törvény a szabályozás területén új logikát követ, azonban több korábbi jogintézményt átemelt a korábbiakból, illetőleg megmaradt a közbeszerzések alapvető struktúrája is. Összességében javasolt egy teljesen új szabályzat elfogadása.
Az új Kbt. részletesen szabályozza az uniós értékhatárt elérő és a nemzeti eljárásrend szerinti eljárásokat, amelyek jelen szabályzatba is átültetésre kerültek.

A Kbt. hatályba lépésével egyidejűleg a legtöbb kapcsolódó kormányrendelet is hatályát vesztette, és új normák léptek életbe. Ezek a szabályzat készítésével figyelembe lettek véve.
Ismerteti a szabályzat tervezetét.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

24/2012.(VIII.27.) önkormányzati határozata

Tárgy: Az önkormányzat közbeszerzési szabályzatának elfogadása

Répáshuta Község Önkormányzat Képviselő-testülete úgy határozott, hogy az önkormányzat közbeszerzési szabályzatát az ismertetett tartalommal elfogadja.

A szabályzatot a határozat melléklete tartalmazza.

Határidő: azonnal

Felelős: polgármester, körjegyző

- A polgármester előadja, hogy a falumegújításra és fejlesztésre az önkormányzat 8.071.169.- Ft támogatásban részesült.
Javasolja, hogy a kivitelezésre 3 cégtől kérjenek árajánlatot (Szerker PLUS Kereskedelmi és Szolgáltató Kft., Horváth Építőipari és Szolgáltató Bt., MZS-Épszolg Kft.).

Az árajánlatok beérkezése után a képviselő-testület dönt a kivitelezőről.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

25/2012.(VIII.27.) önkormányzati határozata

Tárgy: Árajánlatok kérése

Répáshuta Község Önkormányzat Képviselő-testülete úgy határozott, hogy a pályázati támogatással (208/0501/42/11/2009. számú határozat) megvalósuló 8.071.169.-Ft összegű beruházás megvalósítására az alábbi három kivitelezőtől kér árajánlatot.:

· Horváth Építőipari és Szolgáltató Bt.

3559 Kisgyőr, Árnyas út 5.

Adószám: 21285367-2-05

· Szerker PLUS Kereskedelmi és Szolgáltató Kft.

3532 Miskolc, Andrássy Gyula u. 16.

Adószám: 13095518-2-05

· MZS-Épszolg Kft.

3535 Miskolc, Körmöczi u. 17.

Adószám: 14030581-2-05

Határidő: 2012. augusztus 28.

Felelős: Mátrai Károly polgármester

- A polgármester előadja, hogy 2012. szeptember 10. napjáig nyújtható be ismét igény az önhibájukon kívül hátrányos helyzetű önkormányzatok támogatására. Javasolja az igény benyújtását.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

26/2012.(VIII.27.) önkormányzati határozata
Tárgy: az önhibájukon kívül hátrányos helyzetben lévő önkormányzatok 2012. évi támogatására vonatkozó igény benyújtásáról

1. Répáshuta Község Önkormányzatának Képviselő-testülete a Magyarország 2012. évi központi költségvetéséről szóló 2011. évi CLXXVIII törvény 6 melléklet 2. pontja alapján (továbbiakban: 6 melléklet) támogatási igényt nyújt be az önhibájukon kívül hátrányos helyzetben levő önkormányzatok 2012. évi támogatására. 

2. Répáshuta Község Önkormányzatának Képviselő-testülete az önhibájukon kívül hátrányos helyzetben lévő önkormányzatok 2012. évi támogatásának igényléséhez a fenti törvény alapján a következő nyilatkozatot teszi:        

   I.

     b) a települési önkormányzat lakosságszáma 2011. január 1-jén 1 000 fő alatti, és a 

         Bükkszentkereszt székhelyű körjegyzőséghez tartozik.

            II. 
a) A települési önkormányzat helyi adó bevezetéséről döntött és 2012. évben

                5700 ezer forint összegű bevételt tervez.

           III. Az önkormányzat 2012. évi költségvetési rendeletét 31.809 ezer forint

                 összegű működési célú hiánnyal fogadta el.

            IV. 
a) Az önkormányzat az Ötv. Szabályai szerint kötelező könyvvizsgálatra

                  nem kötelezett.

            V. Az önkormányzat az államháztartásról szóló 2011. évi CXCV. Törvény 50. § (1)    

                bekezdés a) pontjában meghatározott rendezett munkaügyi kapcsolatok

                követelményeinek megfelel.  

Határidő: 2012. szeptember 10.
Felelős: polgármester
- A polgármester előadja, hogy konzultált a bükkszentkereszti polgármesterrel a közös fenntartású általános iskolában tanulók tankönyvtámogatásáról. Az iskolában tanulók valamennyien ingyenes kapnák meg a tankönyveket. Arányosan Bükkszentkereszt 367.205 Ft, Répáshuta 159.355 Ft tankönyvtámogatást nyújtana az iskolának. 

Javasolja a döntést a támogatásról.

Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

26/2012.(VIII.27.) önkormányzati határozata

Tárgy: Tankönyv támogatás megállapítása
Répáshuta Község Képviselő-testülete úgy határozott, hogy a Bükki Szlovák Nemzetiségi Általános Iskola és Óvodát 159.355 Ft, azaz Egyszázötvenkilencezer-háromszázötvenöt forint tankönyv támogatásban részesíti.

Határidő: 2012. augusztus 31.

Felelős: polgármester
- Ezt követően a polgármester ismerteti az általános iskola igazgatójának a pedagógiai program módosítására vonatkozó javaslatát.
(Jegyzőkönyv 1. számú melléklete)
Észrevétel nem hangzott el.

Ezt követően a képviselő-testület 5 egyhangú igen szavazattal a következő határozatot hozta:

Répáshuta Község Képviselő-testületének

27/2012.(VIII.27.) önkormányzati határozata

Tárgy: Az általános iskola pedagógiai programjának kiegészítése illetve módosítása

Répáshuta Község Önkormányzat Képviselő-testülete úgy határozott, hogy a Bükki Szlovák Nemzetiségi Általános Iskola és Óvoda pedagógiai programját az alábbiak szerint egészíti ki, illetve módosítja:

a nemzeti köznevelésről szóló törvény 27 § (11) bekezdése:

„azon osztályokban, ahol közismereti oktatás folyik, megszervezi a mindennapos testnevelést heti 5 testnevelés óra keretében”

A 97 § (6) bekezdése szerint: 

„felmenő rendszerben első és ötödik, kilencedik évfolyamon 2012 szeptember 1-től ezeken az évfolyamokon alkalmazott helyi tantervbe legalább 5 testnevelés órát be kell építeni, a többlet testnevelési órákkal a kötelező tanórai foglalkozások száma megnövelhető”

A 2012-2013-as tanévben az iskola egyes évfolyamain tanított tantárgyak, a kötelező és választható tanórai foglalkozások, ezek óraszámai a mellékelt táblázatok szerint kerülnek meghatározásra.

 (a táblázatot a határozat melléklete tartalmazza)

Határidő: 2012. szeptember 1.

Felelős: Telekes Józsefné igazgató

Több tárgy nem lévén a polgármester megköszöni a részvételt, az ülést bezárja.

Kmf.


Mátrai Károly
Dr. Hegyközi Béla


polgármester
körjegyző

